**Aplikácie metód strojového učenia v oblasti zdravotného poistenia**

### Vedúci práce: RNDr. Ľubomír Antoni, PhD. Konzultanti: RNDr. Peter Bugata , PhD. RNDr. Dávid Hudák , PhD. Študent: Viktor Olejár

### Pri výbere témy pre moju bakalársku prácu som rozmýšlal nad rôznymi alternatívami. Veľmi dlhý čas som nevedel s určitosťou povedať, ktorým smerom sa vlastne vyberiem. Avšak pri prezentácii jednotlivých zadaní ma oslovilo krátke predstavenie oblasti dátových vied a s ňou spolu aj táto téma. Po istom uvažovaní a sérii vnútorných monológov som bol rozhodnutý prispieť formou bakalárskej práce do tejto problematiky.

### Existuje niekoľko osobných argumentov, ktoré pre mňa zatraktívňujú toto zadanie. Jedným takým pragmatickejším dôvodom je potenciál pre využitie dosiahnutých výsledkov v praxi. Toto je umožnené vďaka dvom podstatným skutočnostiam. Prvou je, že zadanie vychádza z firemného prostredia, čo indikuje seriózny a kolektívny záujem pre hlbšie zaoberanie sa danou oblasťou. Druhou je samotný charakter dát, s ktorými sa pracuje. Jedná sa o veľké množstvo aktuálnych a reálnych údajov. Už samotný zámer o efektívnu manipuláciu s nimi pre účely rôznych štatistických analýz mi pripadá byť veľmi zaujímavá výzva.

### Prostredie zdravotného poistenia vo všeobecnosti poskytuje mnoho úloh a príležitostí, kde by bolo možné pomocou aplikovania vskutku fascinujúcich algoritmov strojového učenia dosiahnuť pôsobivé výsledky. Samotné strojové učenie ako podoblasť informatiky mi pripadá byť naozaj pútavá a komplexná. Bohužiaľ, doteraz som sa však s ňou počas svojich štúdií veľmi nestretol. Pochopiteľne moje súčasné znalosti sú prinajlepšom minimálne a už len samotný rozsah potrebných vedomostí pre orientáciu sa v problematike vo mne vzbudzuje vnútorný rešpekt. Avšak takáto špecifická kombinácia nadšenia a akéhosi „zdravého strachu“ ma vysoko motivuje pre dosiahnutie ešte lepších výsledkov v rámci tejto práce a aj mimo nej.

### 